SAWAD อวดกำไรปี 63 โตทะลุ 4.5 พันลบ. แจกปันผล 1.80 บ. XD 5 พ.ค.นี้
SAWAD อวดกำไรปี 63 โตทะลุ 4.5 พันลบ. แจกปันผล 1.80 บ. XD 5 พ.ค.นี้
26 ก.พ. 2564

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD รายงานผลการดำเนินงานงวดไตรมาส 4 และงวดปี 2563 มีกำไรสุทธิดังนี้

บริษัทมีรายได้ดอกเบี้ย 8,166.09 ล้านบาท เทียบกับรายได้ดอกเบี้ยของปีก่อน 7,239.26 ล้านบาท เพิ่มขึ้น 926.83 ล้านบาท หรือเพิ่มขึ้นร้อยละ 12.80 ซึ่งเป็นผลมาจากการเติบโตของพอร์ตลูกหนี้จาก 39,488.97 ล้านบาท สำหรับปีสิ้นสุดวันที่ 31 ธันวาคม 2562 เป็น 40,954.28 ล้านบาท สำหรับปีสิ้นสุดวันที่ 31 ธันวาคม 2563 ซึ่งการเติบโตของพอร์ตสินเชื่อมาจากการขยายสาขาอย่างต่อเนื่องตามนโยบายของกลุ่มบริษัท 1.2 รายได้อื่น สำหรับปีสิ้นสุดวันที่ 31 ธันวาคม 2563 บริษัทมีรายได้อื่น 2,826.94 ล้านบาท เทียบกับรายได้อื่นของปีก่อน 2,554.01 ล้านบาท เพิ่มขึ้น 272.93 ล้านบาท หรือเพิ่มขึ้นร้อยละ 10.69 ซึ่งส่วนใหญ่เป็นผลมาจากการเพิ่มขึ้นของรายได้ค่านายหน้าประกัน
พร้อมกันนี้ บริษัทเตรียมจ่ายปันผลจากงวดดำเนินงานวันที่ 1 ม.ค.63 – 31 ธ.ค.63 เป็นเงินสด 1.80 บาทต่อหุ้น กำหนดวันที่ไม่ได้รับสิทธิปันผล หรือ XD 5 พ.ค.64 และกำหนดจ่าย 21 พ.ค.64